

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA Nr. 291/19.12.2019**

**privind aprobarea Studiului de fezabilitate și a** **indicatorilor tehnico-economici la obiectivul de investiții „Extindere a retelei electrice de distributie în localitatea Satu Mare zona str. Gorunului si Padurea Noroieni”**

Consiliul Local al Municipiului Satu Mare întrunit în şedinţa ordinară din data de 19.12.2019.

Analizând proiectul de hotărâre înregistrat sub nr. 60528/16.12.2019, referatul de aprobare al primarului municipiului Satu Mare, înregistrat sub nr. 60529/16.12.2019 în calitate de iniţiator, de raportul de specialitate comun al Serviciului investiții – gospodărire - întreținere şi al Direcţiei economice înregistrat sub nr. 60531/16.12.2019 avizele comisiilor de specialitate ale Consiliului Local Satu Mare.

Ţinând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

În baza prevederilor Ordinului ANRE nr. 36/2019 privind aprobarea <LLNK 12019 0270-461 0 12>Metodologiei pentru evaluarea condițiilor de finanţare a investiţiilor pentru electrificarea localităţilor ori pentru extinderea rețelelor de distribuţie a energiei electrice, a Hotărârii de Guvern cu nr. 907 din 29 noiembrie 2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice a art. 44 din Legea 273/2006 privind finanțele publice local precum și a art. 129 alin. (2) lit. c) din O.U.G. nr. 57/2019 privind Codul administrativ,

Ȋn temeiul prevederilor art. 139 alin (3), lit. g) și prevederile art.196 alin.(1), lit a) din O.U.G. nr. 57/2019 privind Codul administrativ,

Consiliul Local al Municipiului Satu Mare adoptă următoarea:

**H O T Ă R Â R E:**

**Art.1** Se aprobă Studiului de fezabilitate și indicatorii tehnico-economici la obiectivul de investiții „Extindere a retelei electrice de distributie în localitatea Satu Mare zona str. Gorunului și Padurea Noroieni”, conform Anexei nr.1, care face parte din prezenta hotărâre.

**Art.2** Cu ducerea la îndeplinire a prezentei hotărâri se încredinţează Primarul Municipiului Satu Mare prin Serviciul investiții, gospodărire, întreținere.

**Art.3** Prezenta hotărâre se comunică, prin intermediul secretarului general al municipiului Satu Mare, în termenul prevăzut de lege, Primarului municipiului Satu Mare, Instituţiei Prefectului Judeţului și Serviciului Investiții, Gospodărire, Întreținere.

**Președinte de ședință, Contrasemnează**

**Zazula Béla** **Secretar general,**

**Mihaela Maria Racolța**

Prezenta hotărâre a fost adoptată cu respectarea prevederilor art. 139 alin. (3) lit g) din O.U.G. nr. 57/2019 privind Codul administrativ;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 20 |
| Nr total al consilierilor absenţi | 3 |
| Voturi pentru | 14 |
| Voturi împotrivă | 0 |
| Abţineri | 6 |

Redactat în 6 exemplare originale